b'\n_START_ARTICLE_\nI. Europske igre - Baku 2015.\n_START_PARAGRAPH_\nI. Europske igre odr\xc5\xbeane su od 12. do 28. lipnja 2015. u Bakuu, Azerbajd\xc5\xbean.  Igre su zami\xc5\xa1ljene i regulirane od strane europskih olimpijskih odbora. Rije\xc4\x8d je o kontinentalnom spektaklu kao \xc5\xa1to su npr. Azijske igre. Osnivanje ovog natjecanja slu\xc5\xbebeno je potvr\xc4\x91eno 8. prosinca 2012. na 41. Generalnoj skup\xc5\xa1tini europskih olimpijskih odbora u Rimu. Sudjelovalo je 50 dr\xc5\xbeava, 5 898 \xc5\xa1porta\xc5\xa1a._NEWLINE_Na igrama je broncu u kategoriji do 57 kg 25. lipnja 2015. godine osvojila d\xc5\xbeuda\xc5\xa1ica Nora Gjakova, \xc5\xa1to je prvo odli\xc4\x8dje za Kosovo na me\xc4\x91unarodnom vi\xc5\xa1e\xc5\xa1portskom natjecanju.'